Már szinte mindent tudsz ahhoz, hogy profi szektavezér lehess.
Remélem, figyeltél,
mert most jön az utolsó összetevő.
MEGHALT A BÖRTÖNBEN
Hogyan kerülheted el a legtöbb karizmatikus guru szomorú sorsát?
ÖNGYILKOS LETT – KIVÉGEZTÉK
Talán nem tűnnek túl jónak az esélyek, de neked sikerülhet!
Ha generációkon átívelő szektára vágysz,
kövesd az örök atyát,
Sun Myung Moont,
a legendás spirituális vezetőt,
akinek hosszan tartó globális befolyásához azóta sem sokan értek fel.
Moon hidat épített a politika, a pénz világa és a vallás között.
Ez volt az ő szentháromsága.
Tanuld meg Moontól, hogy alakíthatod a kezdeti követői bázisodat
akár örökre fennmaradó globális mozgalommá.
Köszönöm.
ISTEN ÉS SZABADSÁG
HOGYAN VÁLJUNK SZEKTAVEZÉRRÉ
VÁLJ HALHATATLANNÁ!
Sun Myung Moon tiszteletes hat évtized alatt
az általa alapított Egyesítő Egyházat
máig befolyásos tömegmozgalommá tette,
amely több mint tíz évvel halála után is él és virul.
A 70-es években megjelent új vallások közül
egyértelműen az Egyesítő Egyház a legsikeresebb.
A mozgalom időtállónak bizonyult.
Ha érdekel, hogy tervezhetsz hosszú távra a követőiddel,
először érdemes Moon személyét megismerned.
1. TÉNY: MOON SORSA A MENNYBEN DŐLT EL
Az Egyesítő Egyház hivatalos verziója szerint
Moon 15-16 éves korában
húsvét vasárnap a koreai hegyekben imádkozott,
amikor Jézus megjelent neki, és elmondta,
hogy ő nem tudta beteljesíteni küldetését, ezért Moonnak kell teljesítenie Istenért.
Moon először visszautasította.
Azt mondta, nem vállalja. De Jézus kérlelte, hogy vállalja a küldetést,
mert ő a kiválasztott, úgyhogy beleegyezett.
Ilyen sztorikon nőttünk fel.
2. TÉNY: MOON ÁZSIÁBAN GAZDAGODOTT MEG
Az Egyesítő Egyháznak
Japánban és Koreában sok tagja volt.
A SZOCIÁLPSZICHOLÓGIA PROFESSZORA
Japánban akkor sok pénzt lehetett keresni.
A stratégiája az volt, hogy először vagyonra tesz szert.
Félig japán vagyok. A japán értékrendben nagyon fontos a hűség és a becsület,
és szerintem Moon ezt használta ki.
3. TÉNY: MOON AZ AMERIKAI ÁLOM MEGSZÁLLOTTJA VOLT
A 70-es években
Moon az Egyesült Államokba költözött, és itt próbált követőket szerezni.
A New York állambeli Tarrytownba költözött,
ami New York egy északi elővárosa.
Ez volt az Egyesítő Egyház epicentruma.
Sok tag itt élt a családjával.
Ez a szekták kora volt Amerikában.
A 60-as évek hippijei az igazságot,
a szeretetet keresték, egy jobb útra vágytak.
Rengeteg tagjuk lett.
New Age-es keresztény egyháznak mutatták magukat,
pedig valójában egy ultrakonzervatív szervezetről van szó.
Így indult Moon mozgalma.
De hogy jutott az ambiciózus hittérítő a spirituális tápláléklánc csúcsára?
Elég trükkösen kezdte.
TAKTIKA: LEGYÉL FÉLREVEZETŐ
A szekták egyik megkülönböztető jegye a minden szinten jelen lévő félrevezetés.
Ha ezek a csoportok nyíltan hirdetnék az eszméiket,
ha felvállalnák az ideológiájukat, senki sem csatlakozna.
Szép lassan, apránként követelnek egyre többet az embertől,
és apránként veszik át az irányítást az élete fölött.
Ezért új igazságot kell kínálnod a követőidnek,
mint a többi ravasz szektavezér.
A nyolcszoros elnökjelölt Lyndon LaRouche politikai szektája
sokféle néven működött, például Schiller Intézetként
és Fúziós Energia Alapítványként.
Így próbálták leplezni kötődésüket megosztó vezetőjükhöz,
aki azt állította, hogy a Ku Klux Klant zsidók alapították,
és a Bush család összedolgozik a nácikkal.
Charles Dederich szektája, a Synanon drogrehabilitációs programként indult.
A végére rávette a követőit,
hogy írják a nevére minden vagyonukat, és nem léphettek ki.
A bajok akkor kezdődtek, amikor egy csörgőkígyóval próbálta megölni
egy volt tag ügyvédjét.
Az ausztrál szektavezér, Anne Hamilton-Byrne követői
azt hitték, egy békés jógacsoport tagjai.
Csak pár tag tudta,
hogy illegálisan örökbefogadott gyerekeit az új uralkodó fajjá próbálja nevelni.
Sokan vitatják, hogy az Egyesítő Egyház szekta-e.
Moon tudta, hogy messiási küldetése sokaknak nehezen emészthető,
úgyhogy a követői közös hobbijává tette a forró kása kerülgetését.
Gyakran mondták, amikor a térítésre képeztek,
hogy ne fedjük fel, hogy az Egyesítő Egyház tagjai vagyunk,
mert akkor kevésbé lesznek nyitottak ránk.
Hazugságnak is nevezhetnénk,
de ők inkább mennyei félrevezetésnek hívták.
A mennyei félrevezetés azt jelenti,
hogy az egyház és Isten munkájának elősegítése érdekében
bármint mondhattunk.
Ha megkérdezték, honnan jöttünk, azt mondtuk, a CARP-tól,
az Alapelvek Kutatásának Egyetemi Szövetségétől.
Vagy az IOWC-től, az Egységes Világ Nemzetközi Missziójától.
Ezek csak jól hangzó nevek, amiket az Egyesítő Egyház helyett használtunk.
Az egyház tagadja, hogy félrevezető módszereket használ,
de Diane Benscotert például így hálózták be.
A 70-es évek elején történt.
Tizenhét éves koromban egyszer az utcán sétáltam,
és valaki a kezembe nyomott egy szórólapba tekert banánt.
Azt írta: „240 kilométeres menet a világbékéért Omahából Des Moines-ba.”
Szponzor: az Egységes Világ Nemzetközi Missziója.
Diane újságírónak készült, és érdekelni kezdte a sztori.
Pár nappal később
Diane is csatlakozott az ötnapos menetükhöz a Középnyugaton,
ahol sok barátot szerzett.
A menet során mindig volt mellettem két ember,
akiket valamiért nagyon érdekelt az életem, és velem sétáltak.
Kíváncsiak voltak, mi iránt érdeklődöm,
és mihez akarok kezdeni az életemmel.
Soha senkitől nem kaptam ilyen figyelmet.
Diane-t letámadták a szeretetükkel.
Ez a szekta egyik kedvenc technikája a gyanútlan emberek behálózására.
Még Diane-re, a szkeptikus újságíróra is hatott.
Nagyon jól esett, hogy valakit ennyire érdekel, mit gondolok.
A csoport megállás nélkül menetelt, esténként csak pár órát aludtak.
Út közben gyülekezetek alagsorában aludtunk.
Kimerítő volt.
A csoport minden este órákig hallgatta
Az Isteni Alapelv című könyv magyarázatát.
A szerző?
Sun Myung Moon.
Az Isteni Alapelv szerint
Isten azt akarta, hogy Jézus megnősüljön, és bűntelen gyerekei szülessenek.
Jézusnak ez nem sikerült,
így Isten újabb messiást küldött, aki a 20-as években született Koreában.
Egy ponton mindenki rádöbbent, hogy Moon a messiás.
„Istenem!”
És sírva fakadunk.
Azt mondták,
azért kerültem ide, mert Isten vezetett ide.
Fel sem ismerte,
de Diane-t teljesen behálózta az Egyesítő Egyház.
Már csak a messiással kellett találkoznia.
A tagok sírva odafutottak,
leborultak előtte, és a cipőjét csókolgatták.
Gyönyörű jelenet volt, ahogy imádják.
Sikeres volt a behálózás.
Moon módszerei a behálózásra
a kezdetektől nagyon hatékonyak voltak.
Hazánkban is több ezer fiatal csatlakozott a Koreában indult Egyesítő Egyházhoz.
Sokakat meggyőzött.
Elhitték, hogy Moonban tért vissza Jézus,
Moon a messiás.
Úgy hiszem, ő egy Keresztelő Jánoshoz hasonló próféta,
aki Krisztus második eljövetelét készíti elő.
A receptből megtanultad, hogyan gyűjts követőket,
de ha hosszú távon is meg akarod őket tartani,
ahhoz valami kézzelfogható ösztönző kell.
TAKTIKA: A PÉNZ BESZÉL
Ha időtálló csoportra vágysz,
a hit önmagában nem lesz elég.
Kemény valutára is szükség lesz.
Az Egyesítő Egyháznak egyértelműen üzleti oldala is van.
Azt mondták, pénzt kell gyűjtenünk
a Mennyek Királyságának megteremtésére a Földön,
mert abban van a hatalom.
A földi hatalom megszilárdítása érdekében Moon minden létező dologba befektetett
a ginzengteától
az M79-es gránátvetőkön,
szállodákon, egyetemeken, tánccsoportokon
és golfpályákon át
egészen a csincsillafarmokig.
A legsikeresebb befektetése
a True World Foods volt,
ami elhozta a szusit Amerika partjaira.
Isteni!
A True World Foods az amerikai éttermek legnagyobb szusibeszállítója.
Kár, mert szeretem a szusit.
Én is.
Ha szusit eszem, mindig beugrik, hogy ezzel talán őket támogattam.
De ha nem akarod, hogy az adó feleméssze a profitodat,
keress pár okos könyvelőt!
Sok csoport egyháznak nyilvánítja magát,
hogy adómentességet kapjanak.
És Amerikában nagyon egyszerű egyházat alapítani.
A volt tagok szerint
Moonnak még egy trükkje volt a profitmaximalizálásra.
INGYENMUNKA
Volt, hogy heti hét nap 18 órát dolgoztam, és nem kaptam érte fizetést.
Anyukám ideje nagy részét az egyház bölcsődéiben töltötte.
Szerintem nem kapott érte pénzt.
A követőidnek talán össze kell húznia a nadrágszíjat,
neked viszont nem.
Moonnak hatalmas birtoka volt.
Testőrök őrizték, mert Istenért meg kellett védeni.
Mindene megvolt. A gyerekeinek is mindene megvolt.
Hajók, jachtok, tényleg minden.
És örültünk, hogy ezt megadhatjuk neki.
Persze a pénz nem minden. Még a nagyon sok pénz sem.
Ha szektavezérként halhatatlanságra vágysz,
ismertnek is kell lenned.
Ha eljött az ideje, hogy színre lépj, told a mozgalmat a reflektorfénybe!
TAKTIKA: CSINÁLJ PROFI MŰSORT
Hogy teheted vonzóvá a hittételeidet a világ számára?
Ha írsz egy hitvallást?
Uncsi!
Ha elmész a tévébe?
Elcsépelt.
Nem. Tölts meg egy stadiont, mint egy rocksztár!
A jó szektavezérek jó műsort tudnak csinálni.
Fények, zene,
nagy létszámú közönség, akik tapsolnak nekik.
Felemelő, spirituális, különleges élményt kell teremteni.
Moon tiszteletesre sok mindent lehet mondani, de értett a show-bizniszhez.
Az Egyesítő Egyházban nagy hangsúlyt fektettek a tömegrendezvényekre.
Ezek emelték Moon presztízsét,
és ráirányították a figyelmet.
Tömeges imádatra vágyott.
Mindig nagyban gondolkozott.
1974-ben a Madison Square Gardenben prédikált.
1976. július 1-jén a Yankee Stadiumban.
Még abban az évben a Washington-emlékműnél szintén gyűlést tartott,
de egy másik típusú rendezvénnyel még nagyobb sikere volt.
TÖMEGES ESKÜVŐK
Moon tiszteletes
sok tömeges esküvőt szervezett,
amelyekkel bemutatta hatalmát és befolyását.
Éljenek az igaz szülők!
Persze nem ez a hivatalos ok.
A messiás célja egy tökéletes társadalom megteremtése volt,
amely mentes az eredendő bűntől.
Az Egyház meg akarta tisztítani az embereket az eredendő bűntől,
hogy mindenkit Istenhez vezessen.
1982 tavaszán Lisa anyukája örömmel részesült ebben az ajándékban.
A Madison Square Gardenben anyám esküvőjén kaptam a legjobb helyet.
Lisa édesanyja, Mimi nyolc éve volt Moon egyházának tagja.
Az eljegyzését Moon egy három évvel korábbi szertartáson áldotta meg.
Moon egy nagy teremben döntötte el, ki kivel házasodjon össze.
A soron következő testvér végigment a nők között, és ő választott neki párt.
Lisa anyukája elvált nő volt,
ezért az egyházban rossz fogásnak számított.
Moon felállíttatta,
és megkérdezte a férfiakat, hogy ki fogadná el.
Valaki felállt, most Philnek fogom nevezni, hogy ő vállalja.
Ez volt az eljegyzésük.
Moon egy pár perces beszélgetést engedélyezett a friss jegyespároknak,
mielőtt visszaküldte őket szolgálni.
Az esküvőig csak egy-két alkalommal találkoztak.
Az esküvői szertartás órákig tartott.
Amikor anyukám férjhez ment, 2074 párt adott össze.
Emlékszem, ültem ott,
néztem a kavargó fekete-fehér tömeget,
és nem is láttam anyukámat.
Moon követői talán Istenért voltak ott, Moon viszont a kamerák miatt.
A világ fel is figyelt rá.
ISTEN ÁLDJA AMERIKÁT FESZTIVÁL
Moon tömeges esküvői mindennél nagyobb feltűnést keltettek,
mert ilyet addig senki sem csinált.
Ez előadás, erődemonstráció volt. A tömeges esküvők csak a PR-ról szóltak.
Éljen!
De Moon tömeges esküvői máshogy is segítették a mozgalmat.
Hiszen mi jön a házasság után?
TAKTIKA: TEREMTSD MEG A KÖVETKEZŐ GENERÁCIÓT
Az apró követők lábacskáinak topogása zene a szektavezérek füleinek,
akik hosszú távú sikerekre vágynak.
Moon ezt olyan jól megértette, hogy a teológiája központi elemévé tette.
Moon a saját gyermekeit, az úgynevezett igaz gyermekeket
az Egyesítő Egyház piramisának csúcsára juttatta.
A messiás gyermekeiként
gyakorlatilag azt csináltak, amit akartak.
Utánuk jöttek az áldott gyermekek,
az igaz atya által összeadott párok gyerekei.
Aki beleszületik az egyházba, az mentes az eredendő bűntől.
Különleges gyerekekként bántak velünk.
Aztán jöttek azok a gyerekek, akiknek nem Moon adta össze a szüleit,
ezért eredendően bűnösek voltak.
Mindenki más pedig…
A világ a Sátán uralma alatt áll.
Ha így látnád a dolgokat, nyilván te is áldásra vágynál.
Ezzel is kényszerítettek minket az egyházban maradásra.
Azt mondták, ha lefekszel valakivel a tiszta vérvonalon kívülről,
akkor már nem leszel tiszta,
és a több ezer évnyi spirituális munka,
aminek a végén eljött a messiás a megtisztításodra,
kárba megy, és pokolra kerülsz.
Nagy nyomás volt rajtunk.
És hogy az áldott gyermekek ne térjenek rossz útra,
Moon a Napfelkelte tábor segítségével gondoskodott a képzésükről is.
A Napfelkelte tábor volt az Egyesítő Egyház gyerektábora.
A második generációs gyerekeket hordták ide.
A Napfelkelte tábor sok építő foglalkozást kínált.
Volt például úszás,
íjászat,
túrázás…
Mind az igaz atya vigyázó szeme alatt.
ÜDVÖZLÜNK
Minden reggel reggeli előtt
mindenki csapatépítő gyakorlatokon vett részt.
Együtt kellett ugrálnunk.
És közben számoltunk, de egy számot mindig ki kellett hagyni.
Ha valaki elfelejtette, kezdtük elölről.
Amíg nem sikerült, nem reggelizhettünk.
Aztán nyolcórányi oktatás következett az egyház teológiájáról.
Figyeltek minket. Ha valaki elaludt, egy rúddal bökdösték, hogy felébredjen.
Néha filmeztek is.
Videókat néztünk az egyház tagjairól,
akiket elraboltak az utcán egy furgonnal, és átnevelték őket.
Az ilyen átprogramozókkal ijesztgettek minket.
A nap hátralévő részében a házasság előtti szex veszélyeiről
és a saját áldott házasságukra való felkészülésről volt szó.
A kenuzás jobb buli lett volna.
A cél az volt, hogy fenntartsák a hitünket az egyházban.
Kellemes gyerekkori emlékek keverése
gyakorlatilag agymosással.
Nincs is jobb módszer a csoport jövőjének biztosítására.
De mielőtt learatnád a babérokat,
a jelen problémáival is foglalkoznod kell.
VIZSGÁLJÁK MOON PÉNZÜGYEIT
Szeretjük a gyerekeinket.
Sajnos Moon és az emberei alaposan átmosták az agyukat.
A receptben persze
ezekhez is találsz jó tanácsokat.
TAKTIKA: SZEREZZ BEFOLYÁSOS BARÁTOKAT
Milliók csücsülnek a bankszámládon, és több generációnyi hű követőd van.
Sok más szektavezér irigykedhet rád,
de még sok veszély leselkedhet rád az úton.
A legtöbb szektavezér nárcisztikus, megalomániás személyiség.
Úgy gondolják, rájuk nem vonatkoznak a társadalom szabályai és törvényei.
Általában sok mindent tesznek, amiről nem szeretnék, hogy kiderüljön.
Ezért jó Moon példáját követve befolyásos barátokat szerezni.
Tudta, hogyan érje el,
hogy az emberek bízzanak benne.
Tudta, kivel találkozzon, kivel fogjon kezet,
kivel fotózkodjon,
és különösen ügyes volt
az amerikai konzervatívok behálózásában.
ISTEN ÉS SZABADSÁG BANKETT
A kommunizmus elleni harcban
Sun Myung Moon tiszteletes globális missziót hirdetett
a gonosz istentelen birodalmának teljes megbuktatására.
A jobboldaliak könnyen meglátták benne a szövetségest,
hiszen hozzájuk hasonló elvei voltak
például az antikommunizmusról és a vallásszabadságról.
A politikai elvei sok barátot szereztek neki.
De Moon hamarosan szembesült meglévő kapcsolatai korlátaival.
Moon tiszteletest 18 hónapos börtönbüntetésre ítélték,
mivel a saját bankszámláin tartott gyülekezeti vagyon után
nem fizetett jövedelemadót.
Moon tagadta a vádakat, és sokan egyetértettek vele.
Úgy vélem, jelen esetben az adóhivatal és a kormány túllépte hatáskörét,
és az állam egyházi ügyekbe avatkozott.
Miután 13 hónapot börtönben töltött,
Moon úgy döntött, még több pénzzel fogja lekötelezni a barátait.
Létrehoztak egy világbéke-szövetséget, amivel az ENSZ-be is bejutottak.
Moon egy befolyásos konzervatív lapot is indított,
A Washington Timest.
A Washington Times egy olyan kiadvány, amely végre egyensúlyt hozott
a mai washingtoni lapok közé.
Sokan nem is tudták, hogy ez Moon lapja,
és hogy az ő emberei dolgoznak a lapnál.
Moon a befektetéseivel befolyást, és ami még fontosabb, védelmet szerzett.
Azt is mondhatjuk, hogy elismertté vált.
Szinte mindegyik republikánus elnök beszélt az egyház valamilyen rendezvényén,
bár egyesek pénzért vállalták.
De a halhatatlanság felé vezető úton
Moonnak le kellett győznie még egy makacs akadályt.
HALÁL
Lehetetlen lenne?
Nem, ha az utolsó tanácsunkat is megfogadod.
TAKTIKA: VÁLJ ÖRÖKKÉVALÓVÁ
Halál. Az út vége mindannyiunk számára.
Még a sikeres szektáknak és sajnálatosan halandó vezetőinek is.
Nagyon kevés csoport marad fenn a vezető halála után is.
Moonnak viszont többlépcsős terve volt a halhatatlansága biztosítására.
Az egyik kedvenc épületében, a Capitoliumban kezdte a megvalósítást.
2004. MÁRCIUS 23.
Egy hűvös keddi estén vendégek érkeztek a Dirksen Szenátusi Irodaházba
a Béke Nagyköveteinek Díjátadója nevű eseményre.
Egy szokásos rendezvénynek indult,
amelyen vallási vezetők munkája előtt tisztelegnek.
De a rendezvény során
egyre többet emlegették az este díszvendégeit,
Sun Myung Moont és feleségét, Hak Ja Hant.
Két kongresszusi képviselő királyi öltözetet vitt nekik,
és Moonnak a béke királya címet adományozták.
Moon örökre az emberiség megváltójának
és a mennyei királyság megteremtőjének nyilvánította magát.
Komoly üzenet volt,
hogy a Kongresszusban, kongresszusi képviselők koronázták meg.
Ez óriási dolog.
De a szekta fennmaradásának biztosításához
valami kézzelfoghatóbbra is szükség volt:
egy utódlási tervre.
Fontos olyan utódot választani, aki népszerű a tagok körében,
hiszen a vezető egy napon meg fog halni.
Moon tényleg királyként gondolkodott:
meg akarta őrizni a hatalmat a családnak.
A feleségét, Hak Ja Hant,
és a legkisebb fiát, Hyung Jint,
más néven Seant szánta a halála utáni vezetőknek.
De vajon élesben is működni fog a terv?
2012. SZEPTEMBER 3. 58 ÉVVEL AZ EGYHÁZ ALAPÍTÁSA UTÁN
MOON MEGHALT AZ EGYESÍTŐ EGYHÁZ ALAPÍTÓJA 92 ÉVES VOLT
Igaz atyánk,
köszönjük a páratlan munkádat!
Moon tiszteletes halála után elindult a Trónok harca.
Mindenki próbálta magához ragadni a hatalmat.
Amikor elült a por,
Moon vezető szerepét
nem egy örökös, hanem stílusos módon három vette át.
Hak Ja Han lett az egyház fő szellemi vezetője.
Moonék legidősebb élő fia, Preston
Nemzetközi Egyesítő Egyház néven nonprofit szervezetet indított.
A legfiatalabb fiuk, Sean kiszakadt az egyházból,
és saját, elég egyedi közösséget indított.
Ők a Vasvessző Gyülekezet.
A vasvessző a Bibliában,
a Jelenések könyvében szerepel,
és ők ezt az AR-15 gépfegyvereikre vonatkoztatják.
Sean Moon szerint az apja, Sun Myung Moon volt a messiás,
ő pedig az apja földi képviselője.
És ha politikai befolyásról van szó…
Atyánk, olyan hálásak vagyunk a második alkotmánykiegészítésért!
…Sean az apjára ütött.
Jó, ha az ember büszke lehet az utódaira.
A receptből megtanulhattad,
hogy fektesd le az alapokat, hogy bővítsd a nyájadat,
hogy változtasd meg elméjüket, hogy kínálj megváltást,
hogy alakítsd az imidzsedet, és hogy válj örökkévalóvá.
Éljenek az igaz szülők!
Most érdemes szektát indítani.
Mindenki az élet értelmét keresi.
Megőrült az egész világ.
Mind kiutat keresünk a hétköznapok káoszából.
És a közösségi média korában
már nem kell embereket manipulálni, hogy óriási hatalomhoz jussunk.
Elég egy algoritmust manipulálni.
Az sokkal könnyebb.
Sok mindent láttál.
HALÁL A DISZNÓKRA
Talán úgy érzed, a szektavezéri karrier nem neked való. De ne feledd!
Ebben a világban
vagy ragadozó vagy, vagy préda.
Ezt azoknak üzenem, akik azt hiszik, ők sosem fognak belekeveredni egy szektába.
Pont ilyen embereket keresnek, mint ti.
Nos? Melyik utat választod?
Játék az egész, nem?
Ez az igazság.
HOGYAN VÁLJUNK SZEKTAVEZÉRRÉ
A feliratot fordította: Lipták András